b'\n_START_ARTICLE_\nLiselotte Madsen\n_START_PARAGRAPH_\nLiselotte Madsen er en dansk skatteretsekspert og professor i skatteret ved Juridisk Institut p\xc3\xa5 Aalborg Universitet.\n_START_SECTION_\nUddannelse\n_START_PARAGRAPH_\nLiselotte Madsen blev i 1995 cand.merc.jur. fra Aalborg Universitet. I 2010 blev hun cand.jur. fra Aarhus Universitet. I 2003 opn\xc3\xa5ede hun sin ph.d.-grad fra Handelsh\xc3\xb8jskolen i Aarhus.\n_START_SECTION_\nKarriere\n_START_PARAGRAPH_\nLiselotte Madsen blev i 2013 ansat som professor i skatteret ved Juridisk Institut ved Aalborg Universitet. Madsen har desuden v\xc3\xa6ret studieleder og studien\xc3\xa6vnsformand siden 2016. I sin forskning besk\xc3\xa6ftiger hun sig hovedsageligt med skatteretlige emner og sidder ogs\xc3\xa5 i repr\xc3\xa6sentantskabet for Dansk Skattevidenskabelig Forening. Hun er desuden en del af forskningsnetv\xc3\xa6rket FamLaPP, der arbejder interdisciplin\xc3\xa6rt med familielovgivning og -praksisser. _NEWLINE_Liselotte Madsen har i l\xc3\xb8bet af sin karriere publiceret adskillige videnskabelige artikler inden for en bred kam af skatteretlige problemstillinger. Eksempelvis beskatning af l\xc3\xb8nmodtagere, virksomheder, selskaber og internationale forhold. Hun har ligeledes udgivet flere b\xc3\xb8ger, heraf ogs\xc3\xa5 l\xc3\xa6reb\xc3\xb8ger. Madsen er dansk redakt\xc3\xb8r p\xc3\xa5 tidsskriftet Nordic Tax Journal og optaget som medlem af European Association of Tax Law Professors (EATLP).'